system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Vurpăr, Sibiu?
assistant
Vurpăr (în dialectul săsesc Burprich, Burpriχ, în , în trad. "Dealul Cetății", în ) este satul de reședință al comunei cu același nume din județul Sibiu, Transilvania, România.

Așezare 
Localitatea Vurpăr este situată pe cursul superior al pârâului cu același nume, în centrul județului, pe drumul județean 106S - Vurpăr - Daia, la o distanță de 60 km. față de orașul Agnita și municipiul Mediaș.

Istoric
Descoperirile făcute de-a lungul timpului pe teritoriul acestui sat, demonstrează prezența omului aici încă din neolitic, astfel sub dealul "Pădurea Copiilor" (Kinderwald), s-a găsit un topor aparținând acestei epoci. În anul 1877, în locul numit "Rodeburg" au fost găsite trei securi de bronz cu cârlig și două cercuri de bronz (pentru butucul roții carului) datând din epoca bronzului. Pe teritoriul satului s-au mai descoperit o secure de aramă din perioada timpurie a bronzului, un ac de bronz din epoca târzie a bronzului și nouă brățări din epoca bronzului. Din locuri neprecizate mai provin un vârf de lance și o brățară, amândouă de origine celtică, un brăzdar de fier din epoca romană și o spadă cavalerească de la începutul secolului al XIII-lea. La începutul acestui secol,  pentru cultul catolic se înalță lăcașul în stil romanic, cu trei nave și un cor compus dintr-o travee pătrată. În secolul al XVI-lea, Vurpărul intră sub stăpânirea lui Radu de la Afumați, domnitor al Țării Românești. Satul Vurpăr a fost până în anul 1876 sub administrația Scaunului Sibiului.

Aici s-au asezat primii sași din regiunea Sibiului.

Demografie
Conform datelor recensământului din 1930 populația Vurpărului era de 2.399 de locuitori, dintre care 1.204 români, 961 germani, 218 țigani, 9 evrei, 6 maghiari ș.a. Din punct de vedere confesional populația Vurpărului era alcătuită atunci din 950 de lutherani, 779 ortodocși, 646 greco-catolici, 9 mozaici, 8 baptiști, 4 romano-catolici și 3 reformați.

Politică
La alegerile locale din anul 2008 a fost reales ca primar pentru a patra oară Mihail Lienerth (PSD).

Economie 
Economia acestei localități este una predominant agricolă, bazată pe cultura plantelor și creșterea animalelor.

Monumente istorice 
 Biserica evanghelică fortificată din Vurpăr, construită în prima jumătate a secolului al XIII-lea, cu bazilică romanică scurtă, trivanată, cu cor dreptunghiular, absidă centrală și absidiole.
 Biserica ortodoxă

Vezi și 
 Biserici fortificate din Transilvania

Galerie imagini

Bibliografie 
 Județul Sibiu Monografie, I. Moise. Ed. Sport Turism București 1981
 Repertoriul Arheologic al județului Sibiu, S. A. Luca, K. Zeno, A. Georgescu ISBN 973-590-856-5
 Județul Sibiu, N. Coloianu, Ghe. Dragu, L. Bodea. Ed. Academiei RSR București 1976

Note

Legături extene
Informații și fotografii
Date de recensământ (2002) 
Site-ul localității
Dicționar de localități din Transilvania 

Vurpăr, Vurpăr